મહત્ત્વની વાત એ છે કે સરકારની અપીલના પ્રતિસાદમાં લાખો સંપન્ન લોકો સ્વેચ્છાએ સબસિડીનો ત્યાગ કરે એ દેશના નાગરિકો અને સરકાર વચ્ચેના એક વિશિષ્ટ સંબંધ અને વિશ્વાસનું અનોખું ઉદાહરણ બની રહ્યું છે. મેઈક ઈન ઈન્ડિયા, સ્ટાર્ટ-અપ અને સ્ટેન્ડ-અપ ઈન્ડિયા, સ્માર્ટ સિટી પ્રોજેક્ટ, ૨૦૨૨ સુધીમાં સૌને મકાન, તમામ ઘરોમાં વીજળી, સ્વચ્છતા અભિયાન જેવા પ્રોજેક્ટના ઉત્સાહી આરંભ સાથે તેના સાકાર થવા અંગે સંશય પણ એટલા જ પ્રમાણમાં પ્રવર્તે છે તો તેનું કારણ અત્યાર સુધી સરકારોએ કોઈ કામ કાર્યક્ષમ રીતે, પારદર્શી રીતે પૂરાં કર્યાં નથી એ છે.